[{"text_idx": "#000000", "text": "Oiartzualdeko industria ondarearen erakusketaren aurkezpena egin dugu Errenterian, 2021eko urriaren 18an."}, {"text_idx": "#000002", "text": "Blog honetan aurkezpen saioan Elixabetek esandako hitzak jaso nahi izan ditugu, oroigarri eta lekuko gisa."}, {"text_idx": "#000004", "text": "Eskerrak eman nahi dizkiogu Errenteriako Udalari, Ondarearen jardunaldiotan Deustuko Unibertsitateko Euskal Gaien Institutua parte hartzera gonbidatzeagatik. Bizkaiko Foru Aldundiari, digitalizatzeko emandako diru-laguntzagatik. Aurkezpenera eta erakusketara hurbildu zareteno eta eskerrik asko Santi Yanizi guregana etortzeko egindako ahaleginarengatik. Inor ez bera baino egokiagorik argazki hauen gainean hitz egiteko, Santik egin baitzituen orain dela 35-40 bat urte eta Santi ari baita 5.000 diapositiba haiek digitalizatzen."}, {"text_idx": "#000005", "text": "Oiartzualdeko industria ondarearen erakusketa hau proiektu zabalago baten lagina da. Hona ekarri gaitu benetan sinisteak digitalizazioaren bitartez ondarea, kasu honetan, industria ondarea, gizartera daitekeela, guztien, nahi duenaren, eskura jar daitekeela. Unibertsitatea ezaupidea sortzeko lekua da, edo izan beharko luke, baina sortzen duen guztia berarentzat bakarrik gordeko balu, mesede eskasa egingo lioke babesten eta bultzatzen duen gizarteari."}, {"text_idx": "#000006", "text": "Aurkezten ari garen lan hau ez da Euskal Gaien Institutua ildo berean garatzen ari den lan bakarra; Ondare bizia izenekoaren web-a ere hor dago, diasporara halabeharrez joandako euskaldunen bideoez egina."}, {"text_idx": "#000007", "text": "Baina orain etxeko irudiak ditugu, Errenteriako, Oiartzungo, Pasaiakoak, hemen gauden guztiok edo askok ezagutu ditugun tren, trenbide, fabrika, errota eta abarren irudiak. Eta, esatea badago, oso pozgarria gertatzen zaigu, zubi lanean ikusten baitut nire burua, unibertsitatearen eta nire bizilekuaren artean, eta, bestetik, industria delako gaia. Manchester txikiari atxikitzeko beste piezatxo bat izan daiteke erakustera goazena."}, {"text_idx": "#000008", "text": "Argazki hauek orain dela 40 bat urte egin zituen Santik, Deustuko Unibertsitateko ikertzaile talde batekin. Hiru liburu argitaratu zituzten ikertzaileek material hau oinarri hartuta. Gaur egun PDF formatuan kontsulta daitezke hirurok, Eusko Jaurlaritzaren webean."}, {"text_idx": "#000009", "text": "Diapositibak \u201clotan\u201d egon dira Euskal Gaien Institutuan pentsatu dugun arte pena zela 5.000 diapositiba horiek zoko batean eta, seguruenik hondatzen egotea. Erabaki genuen lan horri ekitea eta Bizkaiko Diputazioaren dirulaguntza estimagarriari esker, hiru urratsetan digitalizatu ditugu diapositiba guztiak, Bizkaikoak, Gipuzkoakoak eta Arabakoak."}, {"text_idx": "#000010", "text": "Digitalizatzea, lehen esan bezala, ez da proiektuaren helburua, bitartekoa baizik. Gizarteari itzuli nahi diogu bere ondarea, goza dezan, iker dezan, memoria freska dezan, gazteei erakuts diezaion... Eta Errenteria-Manchester txikia jo dugu begiz estreina egiteko; hauxe da lehen erakusketa. Eta espero dugu azkena ez izatea."}, {"text_idx": "#000012", "text": "Hamalau begirada zirkumnabigazioari / Catorce miradas a la circunnavegacio\u0301n"}, {"text_idx": "#000015", "text": "EGUNERAKETA (2021eko urtarrilak 26): Jardunaldiaren bideoa hemen ikus daiteke:"}, {"text_idx": "#000016", "text": "El oce\u0301ano, antes y despue\u0301s de Elcano"}, {"text_idx": "#000018", "text": "Irakaskuntzako ohiko lan irtenbidearen ondoan, beste irtenbide batzuk ere egon daitezkeela erakutsiko diete mahaikideek egungo graduko ikasleei. Mahai inguruko gonbidatuak, Deustuko Unibertsitateko ikasle ohiak, ez dira egun irakaskuntzan lanean ari ."}, {"text_idx": "#000027", "text": "Abenduaren 1eko ekitaldi hauek 12:00etan hasiko dira Deustuko Unibertsitateko Garate aretoan, Sabin Bikandi musikologian doktoreak eta Bilboko Udal Txistulari Bandako kideak emango duen hitzaldiarekin. Hitzaldian zehar, Bilboko Udal Txistulari Bandak ere hartuko du parte, hainbat adibide musikal eskainiz. Ondoren, 12:30ak aldera emanaldi txiki bat egingo du Klaustroan, luntxak iraun bitartean. Bukatzeko, 13:00ak aldera erromeria txiki bat egingo da."}, {"text_idx": "#000028", "text": "Ekitaldi guztiak publikoari irekiak izango dira."}, {"text_idx": "#000029", "text": "Hizkuntza, hiztunak, irudikapen politikoak, kultur adierazpenak: Manuel Larramendiren (1690-1766) lorratza"}, {"text_idx": "#000031", "text": "Egun on eta eskerrik asko Katakrak liburudendari eta Nafarroako Unibertsitate Publikoari bere etxean gu hartu eta etxean bezala sentitzeko aukera emateagatik."}, {"text_idx": "#000032", "text": "Euskal Gaien Institutua eta Deustuko Unibertsitatea pozik daude euskal unibertsitateen topagunea den Udako Euskal Unibertsitatean auzolanean aritu ahal izateagatik. Zoritxarrez, unibertsitateok eguneroko jardunean ez dugu aukera handirik izaten elkarrekin lan egiteko."}, {"text_idx": "#000033", "text": "Ikerketa euskaraz argitaratzea erraza ez da gaur egun, baina inork baldin badu horren ardura, euskal unibertsitateek, euskal unibertsitateok dugu batik bat ardura hori, eta ezin diogu erantzukizun horri bizkar eman. Are gutxiago eman behar diogu bizkarra ikerketarako ezinbestekoa den ikerketa bera euskaraz zabaltzeari, euskaraz gizarteratzeari."}, {"text_idx": "#000034", "text": "Unibertsitateon ardura da, era berean, gazteak ikerketara bideratzea, eta euskal unibertsitateen ardura da gazteak euskaraz argitaratzera bultzatzea."}, {"text_idx": "#000035", "text": "Aurreko saioan izan zuen erantzuna akuilu indartsua da EGIrentzat eta Deustuko Unibertsitatearentzat aurten eta hurrengo urteetan Ikergazten ere auzolanean jarraitzeko."}, {"text_idx": "#000036", "text": "Al Instituto de Estudios Vascos y a la Universidad de Deusto les agrada poder participar en este punto de encuentro que es la Universidad Vasca de Verano. Desgraciadamente, en la vida cotidiana no suelen abundar posibilidades como esta, para poder trabajar conjuntamente."}, {"text_idx": "#000037", "text": "Es cierto que no es tarea fa\u0301cil publicar la investigacio\u0301n en euskera, pero, no cabe duda de que si hay alguien tiene alguna responsabilidad en ello, son, somos las universidades vascas; las universidades vascas no podemos sustraernos de este compromiso social. Au\u0301n menos podemos rehuir la tarea tan importante, para la propia investigacio\u0301n, como es la de socializar, difundir la investigacio\u0301n, en euskera."}, {"text_idx": "#000038", "text": "Es tambie\u0301n parte, una de las partes ma\u0301s importantes de la responsabilidad de las universidades impeler a los jo\u0301venes a la investigacio\u0301n, y en el caso de las universidades vascas, a que los jo\u0301venes investiguen y publiquen en euskera."}, {"text_idx": "#000039", "text": "El IEV y la UD toman como acicate la buena aceptacio\u0301n que tuvo la edicio\u0301n anterior de Ikergazte, para continuar con la colaboracio\u0301n e entre las universidades este an\u0303o y los pro\u0301ximos."}, {"text_idx": "#000040", "text": "Euskal Gaien Institutuko bloga, Deustuko Unibertsitatea"}, {"text_idx": "#000041", "text": "Argitalpen berriak posta elektronikoz jaso nahi\nbadituzu, idatzi zure helbide elektronikoa:"}]